Kristine Magnesen

Kristine Magnesen (født 29. januar 1977) er en norsk tv- og radioprogramleder på NRK.

Magnesen begynte i NRK som reporter i Lørdagsbarnetimen på NRK P1. Senere tok hun over som programleder etter Vera Micaelsen. Hun var med å starte NRK Radio Super i 2007 og ledet programmet Superklubben i 2 år.

Fra 2010 har Kristine Magnesen jobbet som programleder i NRK Super. Hun startet i Superkviss, ledet underholdningsprogrammet Fin fredag, og bidrar idag i redaksjonen i Supernytt.

Referanser 

NRK-journalister
Programledere for NRK